Võti Tulevikku on Eesti suurim tudengitele suunatud karjääriüritus, mis on toimunud alates aastast 1991! Aastate jooksul on kokku toodud tuhandeid tudengeid ja sadu ettevõtteid. Karjääriüritus toimub sel aastal 7.-8.märtsil Tallinna Tehnikaülikooli aulas ja Tudengimajas. Selle raames leiavad aset karjäärimess, ettevõtete korraldatud seminarid ja töötoad, lisaks toimuvad erinevad loengud ja koolitused – see kõik on külastajatele TASUTA!8. märtsil toimuval karjäärimessil saavad tudengid ettevõtete esindajatega vabamalt suhelda ning luua töötajatega personaalne kontakt. Ettevõtted tulevad messile ennast tudengitele tutvustama, seega tulge kindlasti kohale, haarake CV näppu ning võtke üritusest viimast! Karjäärimess toimub samaaegselt Tallinna Tehnikaülikooli Tudengimajas ning aulas.
Seminarides on tudengitel võimalus lähemalt tutvuda erinevate ettevõtetega. Selleks lahendatakse ettevõtete poolt koostatud ülesandeid ja arutletakse antud valdkonnas aktuaalsete probleemide üle. Seminar on hea koht, kus oma teadmiste ja huviga särada ning ettevõtete esindajatele silma jääda. Kohtade arv on piiratud ning kogemuse võrra rikkamaks saavad vaid kiiremad registreerijad!
Võti Tulevikku karjääriürituse vältel toimuvad erinevad koolitused ja loengud harivatel ja elulistel teemadel. Neid viivad läbi kogenud ja antud valdkonnas pädevad esinejad. Koolitusi ja loenguid saavad kuulama tulla kõik eelnevalt registreerinud tudengid.
Seminaridele, koolitustele ja loengutele on vajalik eelregistreerimine meie veebilehel, messile registreeruma ei pea.